Document ID: /roh_data/filtered/fineweb-2-filterrobots_roh.jsonl.gz/25377

La firma sa sviluppeschia puspè positiv en Svizra. Trumpf ha augmentà la svieuta per 2,8% sin totalmain 680 milliuns francs l'onn da gestiun 2016/17. Quel serra mintgamai ils 30 da zercladur.
Nus avain in excellent team da svilup e producziun a Grüsch. Là producin nus products impurtants per Trumpf.
Il dumber d'emploiads è sa reducì per 14% sin 659. Quai cunzunt pervi che plazzas sajan vegnidas stritgadas a Baar en il chantun Zug. Percunter occupeschia Trumpf uss dapli emploiads en il Grischun, numnadamain a Grüsch. Quai ha communitgà la firma ad ina conferenza da pressa a Grüsch.
A Grüsch sa chatta il center da cumpetenza per maschinas da laser 2D. Ultra da quai sviluppescha e producescha Trumpf ses lasers da marcar, ils sistems da marcar sco er ils utensils electrics. Trumpf planisescha dad engrondir quest center da cumpetenza a Grüsch ils proxims onns.
Las prognosas per ils proxims onns èn tenor Trumpf positivas. Ils lieus da producziun en Svizra – cunzunt er Grüsch – sajan prontas per las sfidas dal futur.
RR novitads 16:00